*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*121. számú előterjesztés*

Bátaszék Város Önkormányzat Képviselő-testületének 2025. június 25-én

16.00 órakor megtartandó ülésére

a Bátaszéki Mikrotérségi Óvoda, Bölcsőde és Konyha 2025/2026. nevelési évében indítható csoportjaira és dolgozói létszámára vonatkozó javaslat véleményezése

|  |
| --- |
| **Előterjesztő:** Simon Csabáné MOB főigazgató**Készítette:** Simon Csabáné MOB főigazgató Takaróné dr. Mihó Beatrix aljegyző**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**KOIS Bizottság 2025.06.23. PG Bizottság 2025.06.24. |

**Tisztelt Képviselő-testület!**

A Mikrotérségi Óvoda és Bölcsőde (a továbbiakban: MOB) közös fenntartásáról szóló társulási megállapodás értelmében a Társulási Tanács hatáskörébe tartozik az adott nevelési évben indítható bölcsődei, óvodai csoportok és az intézményi dolgozói álláshely számának meghatározása. A fenntartói döntést megelőzően a társulásban részt vevő települések képviselő-testületei véleményt alkotnak a hivatkozott témában. Jelen előterjesztés melléklete tartalmazza azokat az adatokat, melyek segítik a képviselő-testületek véleményének kialakítását a MOB 2025/2026. nevelési évében indítható csoportszámaira és dolgozói létszámára vonatkozóan.

**A 2025/2026-os nevelési év során** **várható gyermeklétszám** **alapján alakuló csoportlétszámok:**

|  |  |  |  |  |  |
| --- | --- | --- | --- | --- | --- |
| **Időpontok** | **Bátaszék** | **Alsónána** | **Alsónyék** | **Pörböly** | **Összesen** |
| **2025. október 1.** | 204 fő | 20 fő | 24 fő | 15 fő | 263 fő |
| **2025. december 31.** | 205 fő | 20 fő | 24 fő | 15 fő | 264 fő |
| **2026. május 31.** | 206 fő | 20 fő | 24 fő | 15 fő | 265 fő |

A **Bátaszéken** várható gyermeklétszámot tekintve **9 csoport**ban átlagosan 23 fő gyermekkel lehet tervezni.

A **központi költségvetés 2025. évben** az óvodai feladatokra a májusi felmérés alapján 23,1 álláshely óvodapedagógus, 17 álláshely pedagógus szakképzettséggel nem rendelkező, óvodapedagógusok nevelő munkáját segítő alkalmazott, gyermekétkeztetésnél 15,07 álláshelyet finanszíroz.

**MOB bölcsődei feladatellátásának várható gyermeklétszáma a 2025/2026-os nevelési év során:**

|  |  |  |  |  |  |
| --- | --- | --- | --- | --- | --- |
|  | **2025. szept.** | **2025. okt.** | **2025. nov.** | **2025. dec.** | **2026. jan.-aug.** |
| **1. csoport** | 10 fő | 12 fő | 12 fő | 12 fő | 12 fő |
| **2. csoport** | 12 fő | 12 fő | 12 fő | 12 fő | 12 fő |

A várható gyermeklétszám figyelembevételével 2 bölcsődei csoport indítására teszünk javaslatot a 2025/2026-os nevelési évben is.

A **központi költségvetés 2025. évben** a bölcsődei feladatokra 5 álláshelyet finanszíroz. Intézményi szinten – óvodai és bölcsődei feladatokra **- összességében 60,17 álláshely finanszírozása várható a központi költségvetésből.**

A főigazgató – jelen előterjesztés mellékletét képező - javaslata szerint a dolgozói álláshelyek száma, összességében **65 álláshely lenne.**

A fentiekre figyelemmel az alábbi határozati javaslat elfogadását javasoljuk:

**H a t á r o z a t i j a v a s l a t :**

**a Bátaszéki Mikrotérségi Óvoda, Bölcsőde és Konyha 2025/2026. nevelési évében indítható csoportjaira és dolgozói létszámára**

Bátaszék Város Önkormányzata Képviselő-testülete a Mikrotérségi Óvoda, Bölcsőde és Konyha (a továbbiakban: MOB) 2025/2026. nevelési évében indítható csoportjairól és dolgozói létszámáról szóló előterjesztést az intézményt fenntartó társulási tanácsnak az alábbiak szerint javasolja elfogadásra:

1. a MOB intézményben a 2025/2026-os nevelési évben 12 napközis óvodai csoport – (9 csoport Bátaszéken, ezen belül 3 német nemzetiségi csoport, 1 csoport Alsónyéken, 1 csoport Alsónánán, 1 csoport Pörbölyön) valamint 2 bátaszéki bölcsődei csoport induljon,
2. a betölthető álláshelyeket az alábbiak szerint engedélyezze:
3. **óvoda:**
* 24 óvodapedagógus álláshely, amelyből
* 1 óvodavezetői /főigazgató/ álláshely;
* 17 bátaszéki óvodapedagógus álláshely;
* 2 alsónyéki óvodapedagógus álláshely;
* 2 pörbölyi óvodapedagógus álláshely;
* 2 alsónánai óvodapedagógus álláshely;
* 12 dajka álláshely
* 9 bátaszéki álláshely;
* 1 alsónánai álláshely;
* 1 alsónyéki álláshely;
* 1 pörbölyi álláshely;
* 1 óvodatitkári álláshely
* 4 pedagógiai asszisztens álláshely

- 0,5 takarító álláshely

**összesen**: 41,5 álláshely

1. **bölcsőde:**

- 4 kisgyermek gondozó- és nevelő álláshely

- 1 bölcsődei dajka álláshely

 **összesen**: 5 álláshely

1. **konyha:**

- 16 bátaszéki álláshely

* 2 pörbölyi álláshely
* 0,5 alsónánai álláshely (tálalókonyha)

**összesen:** 18,5 álláshely

**INTÉZMÉNY MINDÖSSZESEN: 65 álláshely**

*Határidő*: 2025. június 26.

*Felelős:* Kondriczné dr. Varga Erzsébet

(a határozat megküldéséért)

*Határozatról értesül*: MOB Társulási Tanács elnöke

 MOB főigazgatója

 BKÖH Pénzügyi Iroda

 irattár